Diari Oficial de la Generalitat Valenciana


Sumari del DOGV 3395, del 17-12-1998 (1998/11784)

RESOLUCIÓ de 4 de desembre de 1998, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desplegament de projectes de compensació educativa en centres privats concertats que impartixen ensenyaments de règim general d'Educació Primària i primer cicle de l'Educació Secundària Obligatòria, corresponents al primer quadrimestre del curs 1998/99.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3395

Data del DOGV
:   17-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/11758


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 4 de desembre de 1998, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desplegament de projectes de compensació educativa en centres privats concertats que impartixen ensenyaments de règim general d'Educació Primària i primer cicle de l'Educació Secundària Obligatòria, corresponents al primer quadrimestre del curs 1998/99. [1998/11122]
  
Per l'Ordre de 13 d'octubre de 1998, de la Conselleria de Cultura, Educació i Ciència es va convocar un concurs públic d'ajudes per al desplegament de projectes de compensació educativa en centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria, per al curs escolar 1998/99 (DOGV núm. 3.366, de 5 de novembre).
  
Després d'haver examinat les sol·licituds d'ajudes presentades i la documentació assenyalada com a preceptiva en la base tercera de l'annex I de la citada ordre, i vista la proposta de concessió i denegació de les ajudes que eleva la comissió creada a tal efecte, en compliment del que preceptua la base sisena de la mencionada ordre de convocatòria.
  
De conformitat amb la disposició final primera i la base setena, punt 1, de l'Ordre de 13 d'octubre de 1998, i amb el contingut del Decret 261/1995, de 29 d'agost, del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General d'Ordenació i Innovació Educativa i Política Lingüística, per delegació del conseller de Cultura, Educació i Ciència, resol
  
Primer
  
Aprovar, per al curs escolar 1998/99, el desplegament o pròrroga dels projectes de compensació educativa dels centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria.
  
Segon
  
Concedir als mencionats centres, per al primer quadrimestre del curs escolar 1998/99, les ajudes econòmiques que figuren en l'annex I, a fi de fer possible el desplegament dels projectes aprovats.
  
Tercer
  
Desestimar els projectes de compensació educativa dels centres que consten en l'annex II, per els motius que s'indiquen.
  
Quart
  
El pagament d'estes subvencions, per al primer quadrimestre del curs escolar 1998/99, es realitzarà a càrrec de la dotació pressupostària de la línia de subvenció 4,15 de la secció, servei i programa 11.85.011.76 d'Ordenació i Innovació Educativa i Formació del Professorat del Pressupost de la Generalitat Valenciana per a 1998, segons el que preveu l'article segon, punt 1 de la mencionada ordre.
  
Cinqué
  
La justificació per part dels beneficiaris de les citades ajudes i el règim de pagament d'estes s'hauran de realitzar segons el que establix la base huitena de l'Ordre de 13 d'octubre de 1998.
  
De conformitat amb el que preveu l'apartat 4 de la base huitena de l'Ordre de 13 d'octubre de 1998, el termini de què disposaran els beneficiaris per a justificar davant la Direcció General d'Ordenació i Innovació Educativa i Política Lingüística la subvenció corresponent al primer quadrimestre del curs escolar 1998/99 no serà el dia 5 de desembre de 1998, sinó el dia 18 de desembre de 1998. En cas que no es presente la justificació en el termini indicat, el beneficiari perdrà el dret a la subvenció.
  
Sisé
  
Segons l'apartat segon, punt 2, de l'Ordre de 13 d'octubre de 1998, les ajudes per a la resta del curs 1998/99 estaran condicionades a l'existència de crèdit pressupostari suficient en la Llei de Pressupostos de la Generalitat Valenciana per a l'exercici 1999.
  
Disposició final
  
Contra la present resolució, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de la seua publicació en el Diari Oficial de la Generalitat Valenciana, conforme el que establix l'article 58.1 de la Llei Reguladora de la Jurisdicció Contenciosa Administrativa.
  
La interposició d'este recurs requerirà la comunicació prèvia a l'òrgan que va dictar l'acte, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.